קליפסו (דמות מיתולוגית)

קליפסו (יוונית עתיקה: Καλυψώ) הייתה נימפה במיתולוגיה היוונית, בתו של אטלס, אחד מהטיטאנים. ביתה של קליפסו שכן באי אוגיגיה, שתואר כמרכז כל הימים.

משפחה

בגרסה המקובלת ביותר, אביה של קליפסו הוא הטיטאן אטלס. במלחמת האלים והטיטאנים, זאוס ואחיו ניצחו את הטיטאנים בהנהגת אביהם, קרונוס. אטלס, שהיה יד ימינו ואחיינו של קרונוס, הוטל לסחוב את אורנוס (השמים) על גבו בתור עונש.

בתאוגוניה של הסיודוס, קליפסו מוצגת כבתו של אוקיינוס ותטיס. לפי התאוגוניה, קליפסו ילדה שני בנים לאודיסאוס.

And the bright goddess Calypso was joined to Odysseus in sweet love, and bare him Nausithous and Nausinous.

באודיסיאה
באודיסאה, היצירה המפורסמת אשר מיוחסת להומרוס ומתארת את מסעותיו של אודיסאוס מלך איתקה לאחר מלחמת טרויה, נזכרת קליפסו כנימפה אשר הצילה את אודיסאוס לאחר שספינותיו טבעו בסערה. תשעה ימים נאבק אודיסאוס בים על קורת עץ בודדת, עד אשר נסחף אל האי של קליפסו, והאלה טיפלה בו עד שהתאושש. קליפסו התאהבה בו וביקשה ממנו שיהיה לה לבעל, ואף הבטיחה לעשותו לבן אלמוות. שבע שנים אודיסאוס היה כלוא באי שלה, אך ליבו עדיין התגעגע אל פנלופה, אשתו המחכה לו באיתקה.

his (Odysseus) heart set on his wife and his return—Calypso, the bewitching nymph, the lustrous goddess, held him back, deep in her arching caverns, craving him for a husband.
ליבה של אתנה נכמר על אודיסאוס והיא ביקשה מזאוס לשחרר אותו. בעצה אחת עם שאר האלים שלח זאוס את הרמס כדי לכפות על קליפסו לשחרר את אודיסאוס. בצער רב וביגון נאלצה קליפסו להניח לאהובה לחזור לביתו.

 קליפסו בתרבות 
 בספרו של ג'יימס ג'ויס, יוליסס, נקרא הפרק הרביעי בשם "קליפסו". הגיבור, לאופולד בלום, מקבילו הפארודי של אודיסאוס, מתואר כעוזב את ביתו ואת אשתו למסע של יממה ברחבי דבלין.
 בבלואי קוראים למורה של בלואי קליפסו.
 דמותה של קליפסו, ובמיוחד יחסיה עם אודיסאוס שמשו השראה לציירים רבים: ארנולד בוקלין בציורו "אודיסאוס וקליפסו" משנת 1883, יאן ברויגל האב בציורו "המערה של אודיסאוס וקליפסו" משנת 1616, ג'ון פלקסמן מתוך איור לאודיסאה המתאר את הרמס המוסר לקליפסו את הצו המורה לה לשחרר את אודיסאוס משנת 1810, ומקס בקמן בציור משנת 1943.
 סוזן וגה באלבומה Solitude Standing כתבה שיר על קליפסו המתאר את פרידתה מאודיסאוס מנקודת מבטה.
 בסדרת סרטי שודדי הקאריביים, דמותה של מכשפת הים המסתורית טיה דאלמה (בגילומה של השחקנית נעמי האריס) מתגלה כאלה קליפסו, וכי המלח המקולל ואהובה משכבר הימים דיווי ג'ונס (בגילומו של השחקן ביל ניי) כלא אותה בגוף של בת אנוש לאחר שהיא בגדה בו ולא הגיעה להתייחד עמו לאחר 10 שנים בהן ביצע את המשימה שהטילה עליו להשיט את אלו שמתו בים אל העולם שמעבר.
 בסדרת הספרים פרסי ג'קסון והאולימפיים מופיעה קליפסו בספר הרביעי הקרב על המבוך, כאשר היא מתאהבת בפרסי, שכמו אודיסאוס הגיע לאי שלה. אי אפשר למות באי. לאחר מכן בספר בית האדס ליאו ואלדז מבקר אותה וכשהוא עוזב הוא נשבע בנהר הסטיקס שיחזור אל האי כדי להוציא אותה משם (שבועה בנהר הסטיקס זו שבועה שאסור להפר). לאחר מכן בספר דם האולימפוס ליאו שב לאוגיגיה ומוציא את קליפסו משם, מה שגורם לכך שלא תהיה בת אלמוות, אך היא מוכנה לוותר על כך. הם נהפכים לזוג. בספרי גורלו של אפולו ליאו וקליפסו חוזרים למחנה ועוזרים לאפולו.
 הירח קליפסו של שבתאי והאסטרואיד קליפסו 53  נקרא על שמה.

קישורים חיצוניים


 הערות שוליים 

קטגוריה:נימפות
קטגוריה:דמויות באודיסאה
קטגוריה:דמויות מהמיתולוגיה שעל שמן כוכב לכת מינורי
קטגוריה:מלחמת טרויה